《初冬伍国开有开有看梅之约以雨屡阻至十月既望始共探赏分赋二首 其一》
明代·李孙宸

花期劳豫约，及此得邀欢。落日寒山外，开尊坐石栏。

欺春先自放，映月晚逾寒。未遣愁吹笛，新枝正耐看。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。